b'\n_START_ARTICLE_\nKlju\xc4\x8dnica\n_START_PARAGRAPH_\nKlju\xc4\x8dnica (latinsko clavicula) je kost, ki ima obliko zelo razpotegnjene \xc4\x8drke S in poteka od ro\xc4\x8daja prsnice do lopatice. Na klju\xc4\x8dnici opisujemo telo (corpus) in dva konca. Medialni konec je prsni\xc4\x8dni, stranski pa lopati\xc4\x8dni. Prsni\xc4\x8dni konec je zadebeljen in ima sklepno ploskev (facies articualris sternalis) za stik s prsnico. Na stranskem koncu se nahaja sklepna ploskev (facies articularis acrominalis) za sklep s kol\xc4\x8dico lopatice. Na spodnji stran lopati\xc4\x8dnega konca se pripenja mo\xc4\x8dna vez (ligamentum coracoclaviculare).'